Document ID: 32002R1042

Uredba Komisije (ES) št. 1042/2002
z dne 14. junija 2002
o spremembi Uredbe (ES) št. 919/94 o določitvi podrobnih pravil za uporabo Uredbe Sveta (EGS) št. 404/93 v zvezi z organizacijami proizvajalcev banan
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (ES) št. 2587/2001 [2] in zlasti člena 9 Uredbe,
ob upoštevanju naslednjega:
(1) Uredba Komisije (ES) št. 919/94 [3], kakor je bila spremenjena z Uredbo (ES) št. 630/1999 [4], določa izvedbene določbe za uporabo Uredbe (ES) št. 404/93 v zvezi z organizacijami proizvajalcev banan. Uveljavlja zlasti pogoje za priznavanje organizacij proizvajalcev in Priloga I k tej uredbi uveljavlja najmanjši obseg tržne pridelave banan ter najmanjše število proizvajalcev, za katere morajo organizacije izkazati, da so njihovi člani.
(2) Za izpolnjevanje ekonomskih nalog, ki se v zvezi s pridelovanjem in trženjem dodeljujejo organizacijam proizvajalcev za povečanje prihodka od trženja in izboljševanje upravljanja sektorja, je treba spodbujati ustvarjanje večjih enot in pragov, ki se nanašajo na število članov, ter povečati tržni obseg. V ta namen naj se uporaba pragov, določenih za francoske pridelovalne regije, razširi na Kanarske otoke. Dvig pragov za druge pridelovalne regije v Grčiji in na Portugalskem ni mogoč zaradi značilnosti organizacij proizvajalcev.
(3) Za pospeševanje ustanavljanja organizacij proizvajalcev, prilagojenih novim pragom, naj se podaljša rok za leto 2002, do katerega morajo člani organizacij proizvajalcev iz Španije, predložiti obvestilo o kakršnem koli namenu odstopa.
(4) Pomoč iz člena 6 Uredbe (EGS) št. 404/93 naj se ne odobri organizacijam proizvajalcev, ki jih tvorijo člani nekdanjih organizacij proizvajalcev, ki so bile upravičene do tega programa pomoči.
(5) Da se organizacijam proizvajalcev omogoči prilagoditev novim pragom, se določbe te uredbe uporabljajo od 1. januarja 2003, z izjemo določbe o odstopnem obvestilu, ki ga je treba predložiti v letu 2002, ki se uporablja od datuma začetka veljave te uredbe.
(6) Zaradi tega je potrebno Uredbo (ES) št. 919/94 spremeniti.
(7) Ukrepi, predvideni s to uredbo, so v skladu z mnenjem Upravljalnega odbora za banane -
SPREJELA NASLEDNJO UREDBO:
Člen 1
Uredba (ES) št. 919/94 se spremeni, kot sledi:
1. Členu 5(c) se doda naslednji drugi pododstavek:
"Ne glede na prvi pododstavek se v primeru organizacij proizvajalcev iz Španije, obvestilo o kakršnem koli namenu odstopa, ki ga je treba predložiti v letu 2002, predloži najkasneje do 15. oktobra."
2. Člen 10 se nadomesti z naslednjim:
"Člen 10
Pomoč za spodbujanje ustanavljanja in pomoč pri upravnem poslovanju organizacij iz člena 6(1) Uredbe (EGS) št. 404/93 se ne odobri organizacijam proizvajalcev, ki so prejele pomoč iz člena 10 Uredbe (EGS) št. 1360/78 ali člena 10 Uredbe Sveta (ES) št. 952/97 [5] in jih sestavljajo člani, ki so predhodno bili člani organizacij, ki so že bile deležne te podpore."
3. Priloga I k Uredbi (ES) št. 919/94 se nadomesti z besedilom v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. januarja 2003. Vendar se člen 1(1) uporablja od datuma veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. junija 2002

Labels: 3
17
18
6